CELEX: 32013R0148
Language: hu
Date: 2012-12-19 00:00:00
Title: A Bizottság 148/2013/EU felhatalmazáson alapuló rendelete ( 2012. december 19. ) a tőzsdén kívüli származtatott ügyletekről, a központi szerződő felekről és a kereskedési adattárakról szóló 648/2012/EU európai parlamenti és tanácsi rendeletnek a kereskedési adattáraknak bejelentendő adatok minimális részleteit meghatározó szabályozási technikai standardok tekintetében történő kiegészítéséről  EGT-vonatkozású szöveg

23.2.2013   
            
            
               HU
            
            
               Az Európai Unió Hivatalos Lapja
            
            
               L 52/1
            
         A BIZOTTSÁG 148/2013/EU FELHATALMAZÁSON ALAPULÓ RENDELETE
   (2012. december 19.)
   a tőzsdén kívüli származtatott ügyletekről, a központi szerződő felekről és a kereskedési adattárakról szóló 648/2012/EU európai parlamenti és tanácsi rendeletnek a kereskedési adattáraknak bejelentendő adatok minimális részleteit meghatározó szabályozási technikai standardok tekintetében történő kiegészítéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Központi Bank véleményére (1),
   tekintettel a tőzsdén kívüli származtatott ügyletekről, a központi szerződő felekről és a kereskedési adattárakról szóló, 2012. július 4-i 648/2012/EU európai parlamenti és tanácsi rendeletre (2) és különösen annak 9. cikke (5) bekezdésére,
   mivel:
   
               (1)
            
            
               A rugalmasság biztosítása érdekében az egyik szerződő fél számára lehetővé kell tenni, hogy az ügylet bejelentésének feladatát átruházza a másik szerződő félre vagy egy harmadik félre. A szerződő felek számára emellett lehetővé kell tenni, hogy megállapodjanak a bejelentés feladatának egy közösen meghatározott harmadik jogalanyra, például egy központi szerződő félre való átruházásáról, amely a kereskedési adattárnak egyetlen, a vonatkozó táblázatokat tartalmazó bejelentést nyújt be. Fenti esetekben az adatminőség biztosítása érdekében fel kell tüntetni a bejelentésben, hogy azt mindkét szerződő fél nevében nyújtották be, és hogy a bejelentés minden olyan adatot tartalmaz, amelyet az ügylet külön történő bejelentése esetében is benyújtottak volna.
            
         
               (2)
            
            
               A közös adatokat tartalmazó táblázatokban esetlegesen felmerülő következetlenségek elkerülésére egy adott származtatott ügylet egyes szerződő felei kötelesek garantálni, hogy egyeztették egymás között a bejelentett közös adatokat. Az ügyletre vonatkozó egyedi azonosító elősegíti az adatok egyeztetését olyan esetekben, amikor a szerződő felek a bejelentést különböző kereskedési adattárakhoz nyújtják be.
            
         
               (3)
            
            
               Annak érdekében, hogy elkerülhető legyen a kettős jelentéstétel, valamint, hogy csökkenthetők legyenek a bejelentéssel kapcsolatos ráfordítások, azokban az esetekben, amikor az egyik szerződő fél vagy a központi szerződő fél a bejelentést mindkét szerződő fél nevében nyújtja be, a szerződő fél vagy a központi szerződő fél számára lehetővé kell tenni, hogy a kereskedési adattárnak egyetlen, valamennyi vonatkozó adatot tartalmazó bejelentést nyújtson be.
            
         
               (4)
            
            
               A szabályozó hatóságok – különösen a pénzügyi stabilitást érintő – megbízatásainak teljesítéséhez alapvető fontosságú a származtatott ügyletek értékelése. Egy ügyletnek a piaci értéken történő vagy modell alapú értékelése jelzi az ügylettel kapcsolatos kitettségek előjelét és mértékét, valamint kiegészíti a szerződésben az eredeti érték vonatkozásában meghatározott adatokat.
            
         
               (5)
            
            
               A kitettségek megfelelő ellenőrzésének biztosításához elengedhetetlen az adott szerződéshez kapcsolódó biztosítékeszközökre vonatkozó információk összegyűjtése. Ezért az ügyleteiket biztosítékeszközökkel fedező szerződő feleknek az egyes ügyletek vonatkozásában be kell jelenteniük az azokhoz kapcsolódó biztosítékeszközök adatait. Ha a biztosítékeszközök kiszámítása egy ügyletcsomagból adódó nettó pozíciók alapján történik, és így a biztosítékeszközök nyújtására nem ügyleti, hanem portfóliószinten kerül sor, a szerződő felek számára lehetővé kell tenni, hogy a portfóliót az egyik szerződő fél által megállapított egyedi kóddal vagy számozási rendszer alkalmazásával jelentsék be. Az egyedi kódnak az egynél több portfólióval rendelkező szerződő felek esetében annak a meghatározott portfóliónak a beazonosítására kell szolgálnia, amellyel kapcsolatban a biztosítékeszközöket nyújtják, továbbá az egyedi kódnak biztosítania kell a származtatott ügyletnek egy meghatározott, biztosítékeszközökkel fedezett portfólióhoz való hozzárendelhetőségét.
            
         
               (6)
            
            
               Ez a rendelet az Európai Értékpapírpiaci Hatóság (EÉPH) által a Bizottságnak benyújtott szabályozási technikaistandard-tervezeten alapul és egyrészt tükrözi a kereskedési adattárak abban vállalt fontos szerepét, hogy a piac átláthatóbbá váljon a közvélemény és a szabályozó hatóságok számára, másrészt meghatározza a kereskedési adattárak felé bejelentendő, általuk feldolgozandó és rendelkezésre bocsátandó adatokat, amelyek a származtatott termékek kategóriájától és a kereskedés fajtájától függenek.
            
         
               (7)
            
            
               Az e rendelet alapját képező szabályozási technikaistandard-tervezetek benyújtása előtt az EÉPH konzultált az érintett hatóságokkal és a Központi Bankok Európai Rendszerének (KBER) tagjaival. Az EÉPH az európai felügyeleti hatóság (Európai Értékpapírpiaci Hatóság) létrehozásáról szóló, 2010. november 24-i 1095/2010/EU európai parlamenti és tanácsi rendelet (3) 10. cikkével összhangban nyilvános konzultációkat folytatott továbbá e szabályozási technikaistandard-tervezetek kapcsán, elemezte a lehetséges kapcsolódó költségeket és hasznokat, és kikérte az említett rendelet 37. cikke szerint létrehozott EÉPH Értékpapírpiaci Érdekképviseleti Csoport véleményét,
            
         ELFOGADTA EZT A RENDELETET:
   1. cikk
   A 648/2012/EU rendelet 9. cikke (1) és (3) bekezdésének megfelelő bejelentésekben meghatározandó részletes adatok
   (1)   A kereskedési adattárnak benyújtott bejelentések a következőket tartalmazzák:
   
               a)
            
            
               az ügylet szerződő feleire vonatkozó, a melléklet 1. táblázatában meghatározott adatok;
            
         
               b)
            
            
               a két szerződő fél által megkötött származtatott ügyletre vonatkozó, a melléklet 2. táblázatában meghatározott adatok.
            
         (2)   Az (1) bekezdés alkalmazásában „egy ügylet megkötése” a 2004/39/EK európai parlamenti és tanácsi irányelv (4) 25. cikkének (3) bekezdésében említett „ügyletek végzését” jelenti.
   (3)   Ha a két szerződő fél nevében egy bejelentés készül, az mindkét szerződő fél vonatkozásában tartalmazza a melléklet 1. táblázatában meghatározott adatokat. A melléklet 2. táblázatában meghatározott adatokat csak egyszer kell benyújtani.
   (4)   Ha a két szerződő fél nevében egy bejelentés készül, a melléklet 1. táblázata 9. mezőjének megfelelően jelezni kell ezt a tényt.
   (5)   Ha valamely ügylet adatait a kereskedési adattár felé az egyik szerződő fél jelenti be a másik szerződő fél nevében, vagy ha az ügylet adatait a kereskedési adattár felé egy harmadik jogalany jelenti be egyik vagy mindkét szerződő fél nevében, a bejelentett adatoknak tartalmazniuk kell valamennyi olyan adatot, amelyet az egyes szerződő felek az ügylet egymástól függetlenül történő bejelentése esetén közölnének a kereskedési adattár felé.
   (6)   Ha egy származtatott ügylet olyan jellemzőkkel rendelkezik, amelyek a melléklet 2. táblázatában meghatározott, alapul szolgáló eszközök közül egynél többre is vonatkozhatnak, a bejelentésben meg kell jelölni azt az eszközosztályt, amelyhez az ügylet – a szerződő feleknek a bejelentés kereskedési adattárnak történő benyújtását megelőzően hozott megállapodása értelmében – leginkább sorolandó.
   2. cikk
   Elszámolt ügyletek
   (1)   Ha egy meglévő ügylet elszámolása a későbbiekben egy központi szerződő félen keresztül történik, az elszámolást a meglévő ügylet módosításaként kell bejelenteni.
   (2)   Ha az ügylet megkötésére kereskedési helyszínen, elszámolására pedig egy központi szerződő fél által kerül sor oly módon, hogy az egyik szerződő fél előtt nem ismert a másik szerződő fél személyazonossága, a bejelentést végző szerződő fél a központi szerződő felet adja meg másik szerződő félként.
   3. cikk
   A kitettségek bejelentése
   (1)   A melléklet 1. táblázatában a biztosítékeszközök tekintetében előírt adatok valamennyi nyújtott biztosítékeszközre kiterjednek.
   (2)   Ha a biztosítékeszközök nem ügyleti szinten nyújtanak fedezetet, a szerződő felek a portfólió szintjén nyújtott biztosítékeszközöket jelentik be a kereskedési adattárnak.
   (3)   Ha az ügylethez kapcsolódó biztosítékeszközöket portfóliószinten jelentik be, a bejelentő szerződő fél a kereskedési adattár felé közöl egy azonosító kódot, amely alapján beazonosítható azoknak a biztosítékoknak a portfóliója, amelyeket a bejelentett ügylethez kapcsolódóan a másik szerződő fél számára nyújtottak.
   (4)   A 648/2012/EU rendelet 10. cikkében említetteken kívüli nem pénzügyi szerződő felek nem kötelesek a melléklet 1. táblázatában említett biztosítékeszközöknek, valamint az ügyletek piaci értéken történő vagy modell alapú értékelésének a bejelentésére.
   (5)   Az olyan ügyletek esetében, amelyek elszámolására a központi szerződő félen keresztül kerül sor, a piaci értéken történő értékeléseket csak a központi szerződő félnek kell bejelentenie.
   4. cikk
   Változásnapló
   A kereskedési adattárakban nyilvántartott adatok változásait naplóban kell rögzíteni olyan módon, hogy beazonosítható(k) legyen(ek) a módosítást kérelmező személy(ek), és adott esetben a kereskedési adattár is, a változás oka, a módosítás dátuma, időbélyegzője és egyértelmű leírása, ideértve a vonatkozó adat régi és új tartalmát, a melléklet 2. táblázatának 58. és 59. mezőjének megfelelően.
   5. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. december 19-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  A Hivatalos Lapban még nem tették közzé.
   
      (2)  HL L 201., 2012.7.27., 1. o.
   
      (3)  HL L 331., 2010.12.15., 84. o.
   
      (4)  HL L 145., 2004.4.30., 1. o.
   
      MELLÉKLET
      
         A kereskedési adattáraknál bejelentendő adatok
      
      
         1.   táblázat
      
      
         A szerződő felek adatai
      
      
                   
               
               
                  Mező
               
               
                  Bejelentendő adatok
               
            
                  
                     Az ügylet szerződő felei
                  
               
            
                  1
               
               
                  A bejelentés időbélyegzője
               
               
                  A kereskedési adattárnál történő bejelentés dátuma és időpontja.
               
            
                  2
               
               
                  Szerződő fél azonosítója
               
               
                  A bejelentő szerződő fél azonosítására szolgáló egyedi kód.
                  Egyének esetében ügyfélkódot kell alkalmazni.
               
            
                  3
               
               
                  A másik szerződő fél azonosítója
               
               
                  Az ügylet másik szerződő felének azonosítására szolgáló egyedi kód. Ezt a mezőt a bejelentő szemszögét figyelembe véve kell kitölteni. Egyének esetében ügyfélkódot kell alkalmazni.
               
            
                  4
               
               
                  Szerződő fél neve
               
               
                  A bejelentő szerződő fél cégneve.
                  Ez a mező üresen hagyható, ha a szerződő fél azonosítója tartalmazza ezt az információt.
               
            
                  5
               
               
                  Szerződő fél letelepedési helye
               
               
                  A szerződő fél székhelyére vonatkozó adatok, beleértve a székhely teljes címét (utca-, település-, országnév).
                  Ez a mező üresen hagyható, ha a szerződő fél azonosítója tartalmazza ezt az információt.
               
            
                  6
               
               
                  A szerződő fél vállalati szektora
               
               
                  A bejelentő szerződő fél társasága által folytatott tevékenységek jellege (bank, biztosítótársaság stb.).
                  Ez a mező üresen hagyható, ha a szerződő fél azonosítója tartalmazza ezt az információt.
               
            
                  7
               
               
                  A szerződő fél pénzügyi vagy nem pénzügyi jellege
               
               
                  Annak megjelölése, hogy a bejelentő szerződő fél a 648/2012/EU rendelet 2. cikke 8. és 9. pontjának értelmében pénzügyi vagy nem pénzügyi fél.
               
            
                  8
               
               
                  Bróker azonosítója
               
               
                  Ha a bróker anélkül jár el a bejelentő szerződő fél közvetítőjeként, hogy szerződő féllé válna, a bejelentő szerződő fél a brókert egyedi kóddal azonosítja. Egyének esetében ügyfélkódot kell alkalmazni.
               
            
                  9
               
               
                  Bejelentő jogalany azonosítója
               
               
                  Ha a bejelentő szerződő fél jelentésbenyújtási kötelezettségét ráruházta egy harmadik félre vagy a másik szerződő félre, az érintett jogalanyt egyedi kóddal kell azonosítani ebben a mezőben. Egyéb esetben ez a mező üresen hagyható.
                  Egyének esetében a szerződő fél által az ügylet végrehajtásához igénybe vett jogalany által kijelölt ügyfélkódot kell alkalmazni.
               
            
                  10
               
               
                  Klíringtag azonosítója
               
               
                  Ha a bejelentő szerződő fél nem klíringtag, klíringtagját egyedi kóddal kell azonosítani ebben a mezőben. Egyének esetében a központi szerződő fél által kijelölt ügyfélkódot kell alkalmazni.
               
            
                  11
               
               
                  Kedvezményezett azonosítója
               
               
                  Az ügyletből adódó jogokat és kötelezettségeket viselő fél feltüntetése. Ha az ügylet egy olyan szerkezet (pl. tröszt vagy alap) igénybevételével kerül végrehajtásra, amely számos kedvezményezettet képvisel, az adott szerkezetet kell kedvezményezettként megjelölni. Ha az ügylet kedvezményezettje az ügyletnek nem szerződő fele, a bejelentő szerződő fél köteles az ügylet kedvezményezettjét egyedi kóddal, vagy egyének esetében az egyének által igénybe vett jogalany által kijelölt ügyfélkóddal azonosítani.
               
            
                  12
               
               
                  Kereskedési szerep
               
               
                  Arra vonatkozó adat, hogy a bejelentő szerződő fél a saját számlájára (saját nevében vagy egy ügyfél nevében eljárva) vagy egy ügyfél számlájára és nevében ügynökként eljárva kötötte-e meg a szerződést.
               
            
                  13
               
               
                  Vétel/eladás jelzése
               
               
                  Arra vonatkozó adat, hogy az ügylet vétel vagy eladás volt-e. A származtatott kamatügyletek esetében a vevői oldal jelenti az 1. ág fizető felét, az eladói oldal pedig a 2. ág fizető felét.
               
            
                  14
               
               
                  Nem EGT-beli szerződő féllel létrejött ügylet
               
               
                  Annak megjelölése, hogy a másik szerződő fél letelepedési helye az EGT-n kívül található-e.
               
            
                  15
               
               
                  Kereskedelmi tevékenységhez vagy likviditásfinanszírozáshoz közvetlenül kapcsolódik
               
               
                  Arra vonatkozó adat, hogy az ügylet a 648/2012/EU rendelet 10. cikkének (3) bekezdésében említettek szerint, objektíven mérhető adatok alapján közvetlenül kapcsolódik-e a bejelentő szerződő fél kereskedelmi tevékenységéhez vagy likviditásfinanszírozásához.
                  Ezt a mezőt üresen kell hagyni abban az esetben, ha a bejelentő szerződő fél a 648/2012/EU rendelet 2. cikkének 8. pontja szerinti pénzügyi szerződő fél.
               
            
                  16
               
               
                  Elszámolási értékhatár
               
               
                  Arra vonatkozó adat, hogy a bejelentő szerződő fél meghaladta-e a 648/2012/EU rendelet 10. cikkének (2) bekezdésében említett elszámolási értékhatárt. Ezt a mezőt üresen kell hagyni abban az esetben, ha a bejelentő szerződő fél a 648/2012/EU rendelet 2. cikkének 8. pontja szerinti pénzügyi szerződő fél.
               
            
                  17
               
               
                  Az ügylet piaci értéke
               
               
                  Az ügyletnek a 648/2012/EU rendelet 11. cikkének (2) bekezdése szerinti, piaci értéken történő vagy modell alapú értékelése, amennyiben alkalmazandó.
               
            
                  18
               
               
                  Az ügylet piaci értékének pénzneme
               
               
                  Az ügyletnek a 648/2012/EU rendelet 11. cikkének (2) bekezdése szerinti, piaci értéken történő vagy modell alapú értékelése során használt pénznem, amennyiben alkalmazandó.
               
            
                  19
               
               
                  Értékelés napja
               
               
                  Az utolsó piaci értéken történő vagy modell alapú értékelés dátuma.
               
            
                  20
               
               
                  Értékelés ideje
               
               
                  Az utolsó piaci értéken történő vagy modell alapú értékelés időpontja.
               
            
                  21
               
               
                  Értékelés típusa
               
               
                  Annak megjelölése, hogy az ügylet értékelését piaci értéken vagy modell alapján hajtották-e végre.
               
            
                  22
               
               
                  Biztosítékeszközökkel való fedezettség
               
               
                  Annak megjelölése, hogy az ügyletet fedezték-e biztosítékeszközökkel.
               
            
                  23
               
               
                  Biztosítékeszköz portfóliószinten
               
               
                  Annak megjelölése, hogy a biztosítékeszközöket portfóliószinten nyújtották-e. A biztosítékeszközök portfóliószinten történő nyújtása azt jelenti, hogy a biztosítékeszközök kiszámítása a szerződésekből eredő nettó pozíciók alapján, és nem ügyletenként történik.
               
            
                  24
               
               
                  Biztosítékeszközzel fedezett portfólió kódja
               
               
                  Ha a biztosítékeszközök bejelentése portfóliószinten történik, a portfóliót a bejelentő szerződő fél által meghatározott egyedi kóddal kell azonosítani.
               
            
                  25
               
               
                  A biztosítékeszköz értéke
               
               
                  A bejelentő szerződő fél által a másik szerződő fél számára nyújtott biztosítékeszközök értéke. Ha a biztosítékeszközök nyújtására portfóliószinten kerül sor, ennek a mezőnek tartalmaznia kell a portfólió fedezeteként nyújtott összes biztosítékeszköz értékét.
               
            
                  26
               
               
                  A biztosítékeszköz értékének pénzneme
               
               
                  A 25. mezőben megadott biztosítékeszköz pénznemének meghatározása.
               
            
         
      
         2.   táblázat
      
      
         Általános adatok
      
      
                   
               
               
                  Mező
               
               
                  Bejelentendő adatok
               
               
                  Érintett származtatottügylet-típusok
               
            
                   
               
               
                  
                              
                                 2a. szakasz –
                              
                           
                           
                              ügylettípus
                           
                        
               
                   
               
               
                  
                     Minden ügylet
                  
               
            
                  1
               
               
                  Használt taxonómia
               
               
                  Az ügylet azonosítása termékazonosító alapján történik.
               
               
                   
               
            
                  2
               
               
                  Termékazonosító 1
               
               
                  Az ügylet azonosítása termékazonosító alapján történik.
               
               
                   
               
            
                  3
               
               
                  Termékazonosító 2
               
               
                  Az ügylet azonosítása termékazonosító alapján történik.
               
               
                   
               
            
                  4
               
               
                  Alapul szolgáló eszköz
               
               
                  Az alapul szolgáló eszköz azonosítása egyedi azonosító alapján történik. Az egyedi azonosítóval nem rendelkező kosarakat vagy indexeket egyéb jelöléssel kell ellátni.
               
               
                   
               
            
                  5
               
               
                  Nominális pénznem 1
               
               
                  A nominális összeg pénzneme. Származtatott kamatügylet esetén az 1. ág nominális pénzneme.
               
               
                   
               
            
                  6
               
               
                  Nominális pénznem 2
               
               
                  A nominális összeg pénzneme. Származtatott kamatügylet esetén az 2. ág nominális pénzneme.
               
               
                   
               
            
                  7
               
               
                  Teljesítés pénzneme
               
               
                  Teljesítendő pénznem.
               
               
                   
               
            
                   
               
               
                  
                              
                                 2b. szakasz –
                              
                           
                           
                              az ügylet részletei
                           
                        
               
                   
               
               
                  
                     Minden ügylet
                  
               
            
                  8
               
               
                  Kereskedési azonosító
               
               
                  EU-szinten egyeztetett, egyedi kereskedési azonosító, amelyet a bejelentő szerződő fél bocsát rendelkezésre. Egyedi kereskedési azonosító hiányában a másik szerződő féllel egyeztetve, egyedi kódot kell generálni.
               
               
                   
               
            
                  9
               
               
                  Az ügylet hivatkozási száma
               
               
                  Az ügylet egyedi azonosító száma, amelyet a bejelentő jogalany vagy a bejelentő jogalany nevében bejelentő harmadik fél bocsát rendelkezésre.
               
               
                   
               
            
                  10
               
               
                  Végrehajtás helyszíne
               
               
                  A végrehajtás helyszínét a helyszínre vonatkozó egyedi kóddal kell azonosítani. Tőzsdén kívüli ügylet esetében meg kell jelölni, hogy az adott eszköz esetében melyik kijelentés helytálló: bevezették a piacra, de tőzsdén kívül kereskednek vele, vagy nem vezették be a piacra és tőzsdén kívül kereskednek vele.
               
               
                   
               
            
                  11
               
               
                  Tömörítés
               
               
                  Annak megjelölése, hogy az ügylet tömörítés eredményeként jött-e létre.
               
               
                   
               
            
                  12
               
               
                  Ár/ráta
               
               
                  Származtatott ügyletenkénti ár jutalékok és a felhalmozódott kamat nélkül, amennyiben alkalmazandó.
               
               
                   
               
            
                  13
               
               
                  Árjelzés
               
               
                  Az ár kifejezésének módja.
               
               
                   
               
            
                  14
               
               
                  Nominális összeg
               
               
                  Az ügylet eredeti értéke.
               
               
                   
               
            
                  15
               
               
                  Árszorzó
               
               
                  A pénzügyi eszköz egy kereskedelmi ügylethez tartozó egységeinek a száma, pl. az egy ügylethez tartozó származtatott ügyletek száma.
               
               
                   
               
            
                  16
               
               
                  Mennyiség
               
               
                  A bejelentésben szereplő ügyletek száma, ha egynél több származtatott ügylet került bejelentésre.
               
               
                   
               
            
                  17
               
               
                  Előlegfizetés
               
               
                  A bejelentő szerződő fél által eszközölt vagy kapott előlegfizetések összege.
               
               
                   
               
            
                  18
               
               
                  Teljesítés típusa
               
               
                  Annak megadása, hogy az ügylet teljesítésére ténylegesen vagy készpénzben került-e sor.
               
               
                   
               
            
                  19
               
               
                  A végrehajtás időbélyegzője
               
               
                  Az 1. cikk (2) bekezdésének megfelelően.
               
               
                   
               
            
                  20
               
               
                  Hatálybalépés napja
               
               
                  Az ügylet szerinti kötelezettségek hatálybalépésének dátuma.
               
               
                   
               
            
                  21
               
               
                  Lejárat napja
               
               
                  A bejelentett ügylet lejáratának dátuma. Az ügylet idő előtti lezárását nem kell feltüntetni ebben a mezőben.
               
               
                   
               
            
                  22
               
               
                  Lezárás napja
               
               
                  A bejelentett ügylet lezárásának dátuma. Amennyiben ez megegyezik a lejárat napjával, a mezőt üresen kell hagyni.
               
               
                   
               
            
                  23
               
               
                  A kiegyenlítés dátuma
               
               
                  A mögöttes eszköz kiegyenlítésének dátuma. Egynél több mögöttes eszköz esetén további mezőket is igénybe lehet venni (pl. 23A., 23B., 23C…).
               
               
                   
               
            
                  24
               
               
                  Keretmegállapodás típusa
               
               
                  Utalás a bejelentett ügyletnél esetlegesen alkalmazott keretmegállapodás elnevezésére (pl. ISDA Master Agreement; Master Power Purchase and Sale Agreement; International ForEx Master Agreement; European Master Agreement vagy bármilyen helyben használt keretmegállapodás).
               
               
                   
               
            
                  25
               
               
                  Keretmegállapodás verziója
               
               
                  Hivatkozás a bejelentett ügyletnél esetlegesen alkalmazott keretmegállapodás verziójának évszámára (pl. 1992, 2002, …).
               
               
                   
               
            
                   
               
               
                  
                              
                                 2c. szakasz –
                              
                           
                           
                              kockázatmérséklés/bejelentés
                           
                        
               
                   
               
               
                  
                     Minden ügylet
                  
               
            
                  26
               
               
                  A visszaigazolás időbélyegzője
               
               
                  A visszaigazolás dátuma és időpontja a 149/2013/EU felhatalmazáson alapuló bizottsági rendeletnek (1) megfelelően, valamint a visszaigazolás helye szerinti időzóna feltüntetése.
               
               
                   
               
            
                  27
               
               
                  Visszaigazolás módja
               
               
                  Annak feltüntetése, hogy az ügyleteket elektronikus úton vagy nem elektronikus úton igazolták vissza, vagy nem igazolták vissza.
               
               
                   
               
            
                   
               
               
                  
                              
                                 2d. szakasz –
                              
                           
                           
                              elszámolás
                           
                        
               
                   
               
               
                  
                     Minden ügylet
                  
               
            
                  28
               
               
                  Elszámolási kötelezettség
               
               
                  Annak megjelölése, hogy a bejelentett ügylet a 648/2012/EU rendelet szerinti elszámolási kötelezettség hatálya alá esik-e.
               
               
                   
               
            
                  29
               
               
                  Elszámolva
               
               
                  Annak megjelölése, hogy sor került-e az elszámolásra.
               
               
                   
               
            
                  30
               
               
                  Az elszámolás időbélyegzője
               
               
                  Az elszámolás napja és ideje.
               
               
                   
               
            
                  31
               
               
                  Központi szerződő fél
               
               
                  Ha egy ügylet elszámolásra került, az ügylet elszámolását végző központi szerződő fél egyedi kódja.
               
               
                   
               
            
                  32
               
               
                  Csoporton belüli
               
               
                  Annak megjelölése, hogy az ügylet a 648/2012/EU rendelet 3. cikke szerinti csoporton belüli ügyletként jött-e létre.
               
               
                   
               
            
                   
               
               
                  
                              
                                 2e. szakasz –
                              
                           
                           
                              kamatlábak
                           
                        
               
                  
                     Az alábbi információk mindegyikét tartalmazó egyedi termékazonosító bejelentése esetén a következő mezőkben foglalt adatokat nem kell bejelenteni.
                  
               
               
                  
                     Származtatott kamatügyletek
                  
               
            
                  33
               
               
                  Az 1. ág rögzített kamatlába
               
               
                  Az 1. ág rögzített kamatlábának megjelölése, amennyiben alkalmazandó.
               
               
                   
               
            
                  34
               
               
                  A 2. ág rögzített kamatlába
               
               
                  A 2. ág rögzített kamatlábának megjelölése, amennyiben alkalmazandó.
               
               
                   
               
            
                  35
               
               
                  A rögzítettkamat-számítási időszak napjainak száma
               
               
                  A vonatkozó rögzített kamat teljesítője által alkalmazott kamatszámítási időszak napjainak tényleges száma, amennyiben alkalmazandó.
               
               
                   
               
            
                  36
               
               
                  Rögzített láb – fizetési gyakoriság
               
               
                  A rögzített láb fizetésének gyakorisága, amennyiben alkalmazandó.
               
               
                   
               
            
                  37
               
               
                  Változó kamatláb – fizetési gyakoriság
               
               
                  A változó kamatláb fizetésének gyakorisága, amennyiben alkalmazandó.
               
               
                   
               
            
                  38
               
               
                  A változó kamatláb ismételt megállapításának gyakorisága
               
               
                  A változó kamatlábak ismételt megállapításának gyakorisága, amennyiben alkalmazandó.
               
               
                   
               
            
                  39
               
               
                  Az 1. ág változó kamatlába
               
               
                  Az előre meghatározott időközönként, a piaci referencia-kamatláb alapján ismételten megállapított, alkalmazott kamatlábak megjelölése, amennyiben alkalmazandó.
               
               
                   
               
            
                  40
               
               
                  A 2. ág változó kamatlába
               
               
                  Az előre meghatározott időközönként, a piaci referencia-kamatláb alapján ismételten megállapított, alkalmazott kamatlábak megjelölése, amennyiben alkalmazandó.
               
               
                   
               
            
                   
               
               
                  
                              
                                 2f. szakasz –
                              
                           
                           
                              deviza
                           
                        
               
                  
                     Az alábbi információk mindegyikét tartalmazó egyedi termékazonosító bejelentése esetén a következő mezőkben foglalt adatokat nem kell bejelenteni.
                  
               
               
                  
                     Származtatott devizaügyletek
                  
               
            
                  41
               
               
                  Pénznem 2
               
               
                  Keresztdeviza, amennyiben a pénznem eltér a teljesítés pénznemétől.
               
               
                   
               
            
                  42
               
               
                  Árfolyam 1
               
               
                  A pénznemek szerződésben rögzített átváltási árfolyama.
               
               
                   
               
            
                  43
               
               
                  Forward árfolyam
               
               
                  Forward árfolyam az értéknapon.
               
               
                   
               
            
                  44
               
               
                  Árfolyam alapja
               
               
                  Az árfolyam alapjául szolgáló pénznemek megadása
               
               
                   
               
            
                   
               
               
                  
                              
                                 2g. szakasz –
                              
                           
                           
                              áruk
                           
                        
               
                  
                     Az alábbi információk mindegyikét tartalmazó egyedi termékazonosító bejelentése esetén az alábbi adatokat nem kell bejelenteni, kivéve, ha az 1227/2011/EU európai parlamenti és tanácsi rendelet
                      (2)
                     előírja.
                  
               
               
                  
                     Árupiaci származtatott termék
                  
               
            
                   
               
               
                  
                     Általános
                  
               
               
                   
               
               
                   
               
            
                  45
               
               
                  Árualap
               
               
                  Az ügylet alapjául szolgáló áru fajtájának megadása.
               
               
                   
               
            
                  46
               
               
                  Az áru részletei
               
               
                  Az adott árura vonatkozó részletes adatok, a 45. mezőben megjelölteken túl.
               
               
                   
               
            
                   
               
               
                  
                     Energia
                  
               
               
                  Az 1227/2011/EU rendelet szerint jelentendő adatok.
               
               
                   
               
            
                  47
               
               
                  Teljesítési pont vagy zóna
               
               
                  A piaci terület teljesítési pontja(i).
               
               
                   
               
            
                  48
               
               
                  Összekapcsolási pont
               
               
                  Egy szállítási szerződésben foglalt határ(ok) vagy határátkelőhely(ek) megjelölése.
               
               
                   
               
            
                  49
               
               
                  Terhelés típusa
               
               
                  Az 50–54. mező ismételhető szakasza, a napi teljesítési időszakoknak megfelelő termékteljesítési profilok azonosítására.
               
               
                   
               
            
                  50
               
               
                  Teljesítés kezdőnapja és időpontja
               
               
                  A teljesítés kezdőnapja és időpontja.
               
               
                   
               
            
                  51
               
               
                  Teljesítés zárónapja és időpontja
               
               
                  A teljesítés zárónapja és időpontja.
               
               
                   
               
            
                  52
               
               
                  Szerződés szerinti kapacitás
               
               
                  Mennyiség/teljesítési időintervallum
               
               
                   
               
            
                  53
               
               
                  Mennyiségi egység
               
               
                  Naponta vagy óránként teljesített mennyiség MWh/nap vagy kWh/nap mértékegységben megadva, az alapul szolgáló árunak megfelelően.
               
               
                   
               
            
                  54
               
               
                  Ár/időintervallum mennyiségek
               
               
                  Ár/időintervallum mennyiségek, amennyiben alkalmazandó
               
               
                   
               
            
                   
               
               
                  
                              
                                 2h. szakasz –
                              
                           
                           
                              opciók
                           
                        
               
                  
                     Az alábbi információk mindegyikét tartalmazó egyedi termékazonosító bejelentése esetén a következő mezőkben foglalt adatokat nem kell bejelenteni.
                  
               
               
                  
                     Opciót tartalmazó ügyletek
                  
               
            
                  55
               
               
                  Opció típusa
               
               
                  Annak megjelölése, hogy az ügylet vétel vagy eladás.
               
               
                   
               
            
                  56
               
               
                  Opció jellege (lehívása)
               
               
                  Annak megjelölése, hogy az opció kizárólag egy bizonyos időpontban (európai és ázsiai típusú opció), különböző előre meghatározott időpontokban (Bermuda-opció) vagy az ügylet lejártát megelőzően bármikor (amerikai típusú opció) lehívható.
               
               
                   
               
            
                  57
               
               
                  Lehívási ár (plafon/padló)
               
               
                  Az opció lehívási ára.
               
               
                   
               
            
                   
               
               
                  
                              
                                 2i. szakasz –
                              
                           
                           
                              a jelentés módosításai
                           
                        
               
                   
               
               
                  
                     Minden ügylet
                  
               
            
                  58
               
               
                  Intézkedés típusa
               
               
                  Az alábbiak bejelentése esetén alkalmazandó jelölések:
                  
                              —
                           
                           
                              származtatott ügylet vagy első alkalommal bejelentett kereskedés utáni tevékenységek esetében megadandó jelölés: „new” („új”).
                           
                        
                              —
                           
                           
                              korábban bejelentett származtatott ügylet részletei módosításakor megadott jelölés: „modify” („módosítás”).
                           
                        
                              —
                           
                           
                              hibásan benyújtott bejelentés érvénytelenítésekor megadott jelölés: „error” („hiba”).
                           
                        
                              —
                           
                           
                              meglévő ügylet törlésekor megadott jelölés: „cancel” („törlés”).
                           
                        
                              —
                           
                           
                              bejelentett ügylet tömörítésekor megadott jelölés: „compression” („tömörítés”).
                           
                        
                              —
                           
                           
                              egy ügylet értékelésének frissítésekor megadott jelölés: „valuation update” („értékelési frissítés”).
                           
                        
                              —
                           
                           
                              a jelentés bármilyen más módosításakor megadott jelölés: „other” („egyéb”).
                           
                        
               
                   
               
            
                  59
               
               
                  Az intézkedéstípus részletei
               
               
                  Ha az 58. mezőben megadott jelölés „other” („egyéb”), akkor a módosítást ebben a mezőben kell részletezni.
               
               
                   
               
            
         (1)  Lásd e Hivatalos Lap 11. oldalát.
      
         (2)  HL L 326., 2011.12.8., 1. o.